**Takaisinvetosuunnitelma metsäpuiden taimille ja siemenille**

Kun toimija saa tiedon, että valvonnassaan olleissa, jo markkinoilla olevassa taimi- tai siemenerässä saattaa esiintyä karanteenituhooja, on toimijan, ellei Ruokavirasto toisin päätä, toteutettava seuraavat toimet:

1. Toimija ilmoittaa takaisinvedon aloittamisesta Ruokavirastolle kasvinterveys@ruokavirasto.fi. Tarpeen vaatiessa myös Ruokavirasto voi tiedottaa asiasta.
2. Toimija antaa takaisinvetoilmoituksen kaikille toimijoille, joille mahdollisesti saastunutta taimi- tai siemeneriä on toimitettu. Ilmoituksessa tulee olla seuraavat tiedot:
	* Erien toimituspäivät
	* Kaikki kasvipassitiedot:
		1. Tieteellinen nimi
		2. Kasvipassin myöntäjän rekisteritunnus
		3. Jäljitettävyyskoodi
		4. Tuotantomaa(t)
	* Kasvintuhoojan nimi ja lisäksi kerrotaan, että kyseinen kasvintuhooja on luokiteltu karanteenituhoojaksi, jonka asettuminen ja leviäminen täytyy ehdottomasti estää.
	* Mahdollisesti saastuneiden metsänviljelyaineistoerien myynti kielletään välittömästi.
	* Kyseiset metsänviljelyaineistoerät pyydetään palauttamaan turvallisesti pakattuna. Jos erien palauttaminen ei ole mahdollista, pitää ne hävittää polttamalla (Ruokavirasto voi antaa tapauskohtaisesti erilaiset ohjeet)
	* Takaisinvetoilmoituksessa edellytetään, että mahdollisesti saastunutta erää vastaanottaneiden toimijoiden on aloitettava vastaava takaisinveto, jos he ovat ehtineet toimittaa takaisinvedettäviä eriä eteenpäin. Sen lisäksi heidän on välittömästi ilmoitettava asiasta Ruokavirastolle.

Jos erän toimittamisesta on kulunut niin paljon aikaa, ette kaikki taimet on jo istutettu tai siemenet kylvetty metsään, pyydetään Ruokavirastolta erikseen lupa jättää takaisinveto tekemättä.